Lav et referat af nedenstående tekst:

Tekst:
- Vi troede vi skulle rydde op og pakke sammen i dag, siger direktør i Nordjyllands Beredskab, Diana Sørensen. Men sådan gik det ikke. Ligesom beredskabet skulle til at pakke sammen og forlade området, er en ny brand brudt ud i området omkring Vang, mellem Klitmøller og Vorupør i Thy. Derfor er beredskabet fortsat til stede i området og slukker det, som direktøren kalder "ild-lommer". - Det er meget tæt skov og nåletræer, og derfor er vi bekymrede for, som der kan være ild-lommer, som vi ikke har opdaget endnu, siger direktøren. - Vi skal være helt sikre, før vi tager derfra. Tager ny metode i brug Diana Sørensen fortæller, at beredskabet nu overvejer at tage nye metoder i brug. - Vi overvejer at få termiske kameraer med drone fra luften, så vi kan få et overblik over temperaturen på jorden, fortæller hun. Men dronen kan ikke komme i luften, hvis blæsten fortsætter i dag, som den har gjort de seneste dage. Derfor kan det være nødvendigt at bede Forsvaret om hjælp, fortæller direktøren. Samme gjorde sig glædende tirsdag, da den primære naturbrand brød ud. Her satte Forsvaret en helikopter i luften for at skabe overblik for brandfolkene. 100 hektar brændt Den primære brand, som opstod tirsdag formiddag, er slukket, forsikrer beredskabsdirektøren. Beredskabet vurderer at omkring 100 hektar er brændt. - Det er klart, at det tal vil stige, hvis vi finder flere ild-lommer, siger Diana Sørensen.

Referat:
En såkaldt "ild-lomme" er opstået i nærheden af den primære brand.